Милош Мијатовић, кларинетиста (Ниш, 1982) завршио је нижу и средњу музичку школу 'Др Војислав Вучковић " у Нишу у класи професора Томислава Николића. Дипломирао на Академији уметности у Новом Саду у класи професора Николе Срдића и Александра Тасића. Специјалистичке студије заврсио на Факултету уметности у Нишу у класи професора Анте Гргина.

Усавршавао се код еминентних професора: Јехуда Гилад (Унивезитет Јужне Калифорније (УСА), професор Мајкл Колинс (Ројал Академија- Лондон, Енглеска), Мате Бекавац (Словенија), професор Ернесто Молинари(Универзитет уметности у Берну, Швајцарска) и професор Мисел Арињон (Национални конзерваторијум СУПЕРИОР – Париз, Француска).

Добитник је прве награде на Интернационалном такмичењу у Барлети, Италија 2005. и 2006. године. Друга награда на Међународном такмичењу младих музичара у Падови, Италија. Специјална награда на Интернационалном такмичењу камерних ансамбала у Суботици. Универзитет у Новом Саду и Министарство културе додељују му специјалну награду за уметничке активности, а 2011 године добија стипендију шведске владе.

Наступао је као солиста са оркестром Академије уметности у Новом Сад и наступао је у Италији, Француској, Аустрији, Шведској, Енглеској, Белгији, Канади, Србији... Наступао је на неким од најзначајнијих фестивала у Србији и иностранству као што су НОМУС, НИМУС, БЕМУС, Међународна трибина композитора, Интернационални фестивал у Тролхетену (Шведска), Музички фестивал у Лондону (Енглеска) и ИМПУЛС међународна Академија за савремену музику у Грацу (Аустрија). У период од 2001 до 2006, Милош Мијатовић наступа као први кларинетиста Симфонијског оркестра Академије уметности у Новом Саду и сарађује са диригентима Кент Нагано, Волфганг Савалисцх, Валери Гергијев, Клаудио Вандели, Младен Јагушт, Берислав Скендеровић и многи други.

Од 2005. године је стални члан Интернационалног орксетра југоисточне европе на месту првог кларинетисте. Од 2013. године је редован члан No Borders Orchestra са којим наступа у земљи и иностранству. Снимао је за ТВ и радио станице у земљи и иностранству (РТС,РТВ, АРТ ТВ).

Милош Мијатовић је редован члан Интернационалне асоцијације кларинетиста ИЦА у Америци и Европске асоцијације кларинетиста. Ради као доцент на Факултету уметности , Универзитета у Нишу, Србија. Професор Милош Мијатовић је артист компаније ,,Хенри Селмер,, из Париза и користи трске Рико Ресерв Д'Адарио компаније чији је артист од 2015. године.